**VEDTEKTER**

**LILAND BARNEHAGE AS**

1. **EIERFORHOLD**

Liland barnehage eies av Anette Knudsen og Tonje Knutsen.

Barnehagen skal bli drevet i samsvar med lov om barnehager.

1. **FORMÅL:**

**§§ 1 barnehageloven:**

Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

Barnehagen skal hjelpe til med å gi barna en oppdragelse i samsvar med kristne grunnverdier.

1. **AREALNORM:**

Barnehagen driver etter godkjent arealnorm.

Barnehagens godkjent inne leke- og oppholdsrom: 400 m2

Barnehagens leke- og oppholdsareal ute: 2940 m2

Barnehagens vedtektsfestede arealnorm pr. barn:

5,3 m2 under 3år

4 m2 over 3år

1. **FORELDRERÅD:**

Foreldrerådet skal bestå av alle foreldre eller foresatte til barna i barnehagen.

Det skal velges en leder og en nestleder for foreldrerådet samt to vararepresentanter.

Det skal også velges to representanter til samarbeidsutvalget.

Foreldrerådet skal fremme samarbeid mellom hjemmene og barnehagen.

1. **SAMARBEIDSUTVALGET**

Samarbeidsutvalget består av 2 foreldre/foresatte, 2 ansatte, styrer og eier.

Foreldrene og de ansatte representanter velges for ett år.

Det skal velges en leder for samarbeidsutvalget.

Eiers, eller dennes representant sin funksjonstid fastsettes av eier.

Samarbeidsutvalget gjør vedtak i møte. Møtene holdes når medlemmene av samarbeidsutvalget finner det nødvendig.

I samarbeidsutvalget har hver representant en stemme. Ved stemmelikhet har leder dobbelstemme.

Samarbeidsutvalget skal kunne uttale seg om saker som er viktig for barnehagedriften. Det skal også fungere som et samarbeidsorgan mellom foreldre eller foresatte, eier og ansatte.

1. **EIERS MYNDIGHET OG PLIKTER**

Eier og daglig leder foretar ansettelse av personale, og utarbeider deres arbeidsinstruks.

Eier fører økonomien og er økonomisk ansvarlig.

1. **TAUSHETSPLIKT**

Enhver som gjennom sitt arbeid med barnehagen får kjennskap til forhold vedrørende barn/hjem, har taushetsplikt.

1. **FORELDREBETALING**

Foreldrebetalingen fastsettes av barnehageeier. Foreldrebetalingen følger makspris fastsatt av Stortinget.

Betaling for kost kommer i tillegg til maksprisen.

Betalingen skjer den 02. hver måned og betales for 11 måneder pr. år. Betalingen påløper også for ubenyttet plass, dersom den ikke er sagt opp med 2 måneders varsel.

1. **OPPTAK**

Det er ett hovedopptak i året, med søknadsfrist 1. mars. Søknader tas imot hele året. Opptak til ledige plasser foretas fortløpende.

**9.1. OPPTAKSKRETS - KRITERIER**

Opptakskrets er Ytrebygda kommune.

Eier/styrer foretar opptaket basert på ledig kapasitet og alderssammensetning i barnehagen.

Barnehageplass tildeles barn som er bosatt i Ytrebygda kommune etter følgende kriterier i prioritert rekkefølge:

**Søkere med rett til prioritet etter barnehageloven § 18**

* Barn med nedsatt funksjonsevne har etter sakkyndig vurdering rett til prioritet ved opptak i barnehage
* Barn som det er fattet vedtak om etter [barnevernsloven § 5-1](https://lovdata.no/lov/2021-06-18-97/%C2%A75-1) første ledd bokstav a til d, [§ 3-1](https://lovdata.no/lov/2021-06-18-97/%C2%A73-1) og [§ 3-4](https://lovdata.no/lov/2021-06-18-97/%C2%A73-4) første ledd bokstav b, har rett til prioritet ved opptak i barnehage.
* Søsken av barn i barnehagen det søkes til.
* Barn i familier som har store belastninger på grunn av funksjonshemming eller varig sykdom hos foresatte eller søsken.
* Ansattes egne barn

**Saksbehandlingsregler:**

[http://lovdata.no/dokument/SF/forskrift/2005-12-16-1477?q=forskrift+om+saksbehandlingsregler\*](http://lovdata.no/dokument/SF/forskrift/2005-12-16-1477?q=forskrift+om+saksbehandlingsregler*)

1. **OPPSIGELSE**

Barnehageplassen kan sies opp med en gjensidig oppsigelsesfrist på 2 måneder.

For å unngå at barn slutter i perioden 1. juni til 30. juli kan ikke plassen sies opp i tiden 1. april til 31. mai.

Foreldre eller foresatte som overtrer vedtektene, skal første gang gis en skriftlig advarsel av eier/daglig leder.

Ved gjentagende manglende betaling kan barnehagen si opp barnets plass. Det vil da bli sendt ut varsel om manglende betaling og purring.

1. **ÅPNINGSTIDER**

Barnehagen er åpen fra 07.00 til 17.00 mandag til fredag.

I forbindelse med påske og jul vil barnehagen redusere åpningstiden til 07.30 til 16.30.

Barnehageåret går fra 1. august til 31. juli.

(Barnehagen holder ferielukket/stengt i uke 29 og 30.) Den tredje uken med ferie kan barnet fritt ta ut i løpet av uke 27, 28, 31 eller 32.

* Det blir en endring av ferielukket etter enighet med SAU, 12.12.2023;
* **Fra 2024 og til og med 2026, må barnehagen endre på de 2 ukene (uke29 og 30), det blir derfor disse årene feriestengt i uke 30 og 31. Dette pga uke 30 faller midt i uke i 2024, og de påfallende årene går de over hele uken.**

Den fjerde ferieuken blir fordelt på 5 planleggingsdager i løpet av barnehageåret.

Barn som skal over i skolen og slutter den 31. juli må ha avviklet sin ferie innen den tid.

Daglig leder kan stenge barnehagen ved oppmøte på 4 eller færre barn.

1. **SYKDOM**

Syke barn skal ikke oppholde seg i barnehagen.

Daglig leder kan stenge barnehagen ved smittsomme sykdommer, for evt. utføre nødvendige tiltak. Ved eventuelle ulykker, vil de ansatte sørge for å bringe den/de forulykkede til lege for behandling og kontakte foreldre/foresatte.

1. **FORSIKRING**

Barnehagen forplikter seg til å tegne forsikring for ulykker og skader, som skjer i barnehagens åpningstid.

1. **INTERN-KONTROLL**

Barnehagens intern-kontrollsystem er eiers ansvar og skal ivaretas ved jevnlig kontroll av eier i samarbeid med daglig leder og verneombud i henhold til Barnehageloven § 16.

Barnehagens intern-kontrollsystem skal være tilgjengelig i barnehagen og på nett.

Vi er medlem av PBL og bruker systemet PBL MENTOR som er tilgjengelig på nett og hver ansatt har sin egne unike bruker.

<https://connect.pblmentor.no>

<http://lovdata.no/dokument/SF/forskrift/1995-12-01-928>

<http://lovdata.no/dokument/SF/forskrift/1996-12-06-1127>

<http://lovdata.no/dokument/SF/forskrift/1996-07-19-703>

1. **DUGNAD**

Det forventes at foreldre/foresatte møter opp og hjelper til på dugnader.

Det vil være 4 dugnader i året, alle plikter seg til å stille på minst 2 av dem.

1. **IVERKSETTELSE OG ENDRINGER AV VEDTEKTENE**

Disse vedtektene gjøres gjeldende fra barnehagens oppstart.

Endringer av vedtektene kan foretas av eier etter uttalelse fra samarbeidsutvalget.

